Produse și servicii furnizate în 2012 (2011)

Europol ca principal centru de asistență în UE pentru operațiunile de aplicare a legii Asistența operațională acordată operațiunilor și echipelor comune de anchetă cuprinde: prelucrarea datelor, rapoarte de identificare a unor elemente comune între anchete, notificări privind găsirea unor informații (hit notification), sprijin și expertiză tehnică și de medicină legală, desfășurarea unor birouri mobile, rapoarte de analiză, coordonare operațională la sediul oficiului, reuniuni operaționale, asistență financiară etc. S-a înregistrat o creștere sensibilă a nivelului de asistență operațională acordată statelor membre, ceea ce confirmă tendința observată în anii anteriori, și anume cea de creștere a numărului solicitărilor pentru toate serviciile din cadrul oficiului: — sprijin acordat în 15 949 de cazuri transfrontaliere, o creștere cu 16 % față de 2011 (13 697); — 645 de anchete desfășurate în statele membre, care au fost inițiate de oficiu sau au fost sprijinite activ de acesta și care se axau pe domenii de criminalitate prioritare; — elaborarea a 1 429 de rapoarte de identificare a unor elemente comune între anchete în comparație cu 984 de rapoarte în 2011 (o creștere de 45 %); — elaborarea a 712 rapoarte de analiză operațională, în comparație cu cele 340 de rapoarte elaborate în 2011 (o creștere de 109 %); — anchetatorii principali din cadrul operațiunilor desfășurate în statele membre și experții din partea statelor membre au exprimat un nivel ridicat de satisfacție față de asistența operațională și analitică acordată de oficiu; — oficiul a oferit sprijin financiar pentru 208 reuniuni operaționale și 30 de reuniuni EMPACT (Platforma multidisciplinară europeană împotriva amenințărilor infracționale); — oficiul a oferit sprijin financiar pentru 30 de anchete privind cazuri de falsificare a monedei euro; — oficiul a oferit sprijin pentru 30 (17) echipe comune de anchetă, la care a participat în calitate de membru cu drepturi depline; — punerea în aplicare a articolelor 4, 9 și 10 din Acordul privind Programul de urmărire a finanțărilor în scopuri teroriste (TFTP) prin prelucrarea tuturor solicitărilor în acest sens adresate de Statele Unite ale Americii și urmărirea tuturor pistelor comunicate. Capacitatea de analiză strategică Produse strategice: evaluări privind amenințările, rapoarte de situație și notificări de informații: — elaborarea a 14 rapoarte strategice privind criminalitatea organizată și a 6 rapoarte strategice privind terorismul; printre acestea se numără evaluarea privind amenințările în Balcanii de Vest, raportul de situație privind grupurile infracționale organizate mobile, raportul anual privind situația și tendințele în materie de terorism în Uniunea Europeană (TE-SAT), raportul privind finanțarea din surse ilicite a terorismului și diferite notificări privind existența unor amenințări legate de criminalitatea organizată (OC-SCAN). Europol ca centru de informare al UE privind criminalitatea Capacitățile de gestionare a informațiilor, Aplicația de rețea pentru schimbul securizat de informații (Secure Information Exchange Network Application - SIENA), Sistemul informațional Europol (Europol Information System - EIS), Rețeaua de birouri de legătură. — Oficiul, statele membre și partenerii externi au primit, în total, 414 334 de mesaje operaționale prin SIENA, ceea ce reprezintă o creștere de 25 % față de 2011 (330 633). — La sfârșitul anului 2012, 65 % (53 %) din toate mesajele primate prin SIENA fuseseră partajate cu oficiul. — La sfârșitului lui 2012, sistemul EIS cuprindea 186 896 (183 240) de obiecte, înregistrându-se un procent crescut de referințe la persoane (obiectele cele mai importante și mai semnificative din punctul de vedere al aplicării legii). — Până la sfârșitul anului 2012, erau conectate la SIENA birourile naționale de recuperare a bunurilor din 19 state membre. — O rețea unică de aproape 150 de ofițeri de legătură asigură o legătură activă între sediul oficiului de la Haga și cele 27 de unități naționale ale oficiului din capitalele statelor membre. Aceștia facilitează schimbul de informații și oferă asistență și coordonare pentru anchetele în curs. Oficiul găzduiește, de asemenea, ofițeri de legătură din 10 țări care nu sunt membre UE și din organizații care colaborează cu oficiul pe baza unor acorduri de cooperare. În plus, oficiul a detașat doi ofițeri de legătură la Washington (SUA) și unul la sediul Interpol de la Lyon (Franța). Europol ca pol de expertiză în UE în materie de aplicare a legii Platforme Europol dedicate experților (Europol Platforms for Experts - EPE), platforme pentru schimbul de date și soluții de stocare, produse și servicii bazate pe cunoaștere, formare, conferințe și sesiuni de sensibilizare: — platforma Europol dedicată experților acoperă 28 de domenii specializate, inclusiv 2 663 de conturi active (12 platforme și 500 de utilizatori la sfârșitul anului 2011); — oficiul și-a consolidat capacitățile legate de domeniul criminalității informatice și s-a pregătit pentru a găzdui în sediul său Centrul european de combatere a criminalității informatice (EC3), începând cu luna ianuarie 2013; — instituirea serviciului de asistență Prüm în ianuarie 2012, serviciu care a devenit pe deplin operațional la 1 aprilie 2012; — oficiul a acordat sprijin în vederea organizării a 55 de cursuri de formare (organizate de Europol, de CEPOL sau de statele membre); — organizarea, la noul sediu al oficiului, a Congresului anual al forțelor de poliție din Europa. Relații externe Oficiul cooperează cu mai mulți parteneri din UE, cu țări terțe și cu diverse organizații internaționale. Schimbul de informații cu acești parteneri are loc pe baza unor acorduri de cooperare. Acordurile strategice fac posibilă comunicarea tuturor informațiilor, cu excepția datelor cu caracter personal, între părțile implicate, în timp ce acordurile operaționale permit și schimbul de date cu caracter personal. — 20 de acorduri strategice și 11 acorduri operaționale încheiate la sfârșitul lui 2012 (18 țări din afara UE, 10 organisme și agenții ale UE și trei alte organizații internaționale, inclusiv Interpol); — schimburile de informații cu partenerii externi (8 547) au crescut cu 29 % în comparație cu 2011 (6 608); — în total, 13 parteneri în materie de cooperare operațională au acces direct la aplicația SIENA (cu nouă mai mult decât în 2011).